E brezhoneg komzet, e vez klevet skol-vamm evit école maternelle, laboused-aod evit oiseaux limicoles, kanaouennoù-pobl evit chansons populaires. Da lâret eo e vez klevet un anv e-lech ma vez klevet ur pseudo-adjectif e galleg pe en latin ; e-skoaz-se, ar brezhoneg beleg en deus implijet anoioù-gwan sof-kont : ar bara pemdezieg (er Pater Noster) pa vez lâret dilhad pemdez, boued pemdez gant an dud. Kavet e vez dilhad suliek e-kichen dilhad sul, labour sul ; ur peched marvel e-kichen nechet marv, un ampoezon marv. En em ledet o deus ar stummoù deuet diwar ar galleg ken e vezer beuzet e skridoù zo gant ur bern anoioù-gwan en -ikel, -idigezhel hag all. Betek P-J Helias a gomz eus an hent morel, evit la route maritime, moarvad ! ( An Izild a-heul) Aze choazh, eo arabat bout re vrokus gant an anoioù-gwan ; laoskomp ar brezhoneg beleg gant an dud fidel, evit komz ouzh an Tad eternel, ha skrivomp evel ma komz an dud. Deus un tu all e vez kavet frazennoù gant anoioù gwan e brezhoneg ma ne cheller ket implij un anv gwan e galleg